Star Wars IV. Atala: Itxaropen Berria

Izarretako Gerra IV. Atala: Itxaropen Berria (ingelesez Star Wars Episode IV: A New Hope), Star Wars soilik (Izarretako Gerra) jatorrizko izenez, George Lucasek idatzitako eta zuzendutako 1977ko filma da. Laugarren atala izanda ere, Star Wars sagako lehen kaleratutako filma da. Efektu berezien erabilpenean guztiz berritzailea, historiako filmik arrakastatsuenetakoa izan da.

Flash Gordon eta Akira Kurosawaren samurai filmetan oinarrituta, Lucasek 1974an ekin zion film honen lanari. 11 milioi dolarreko aurrekontua edukita, egundoko emaitzak lortu zituen filmak zinemetan, AEBetan 215 eta kanpoan 337 milioi dolar eskuratu baitzituen. Sari andana ere jaso zituen, hala nola Oscarrerako 10 izendapen. Behin baino gehiagotan zinemaratu dute berriro, batzuetan aldaketa nabarmenak egindakoan. 1997 eta 2004ko bertsioetan, ordenagailuek sortutako irudiak tartekatu zituzten.

Filma hau 2005eko Izarretako Gerra III. Atala: Sitharren Mendekua filmaren jarraipena eta 1980ko Izarretako Gerra V. Atala: Inperioaren Kontraerasoa filmaren aurrekaria da.

Argumentua 

Galaxiako Inperioa eratu eta 19 urte geroago kokatzen da filma, Izar Hiltzailea, planeta bat suntsitzeko gai den arma erraldoiaren eraikuntza amaitzear dagoenean. Printzesa Leiak, Matxinoen Aliantzako buruetako batek arma horren plano sekretuak jaso ondoren, Darth Vader inperioko militarrak atzeman zuen. Plano horiek, kasualitatez, Luke Skywalker nekazariaren eskuetara iritsi ziren. Etxea suntsituta eta familia eraila, Obi-Wan Kenobi maisuarekin eta jedien jakinduriaz eta trebeziez lagunduta printzesa salbatzen saiatu zen.

Aktoreak 
 Mark Hamill: Luke Skywalker
 Harrison Ford: Han Solo
 Carrie Fisher: Princesa Leia Organa
 Peter Cushing: Grand Moff Tarkin
 Alec Guinness: Obi-Wan "Ben" Kenobi
 Anthony Daniels: C-3PO
 Kenny Baker: R2-D2
 Peter Mayhew: Chewbacca
 David Prowse: Darth Vader
 James Earl Jones: Darth Vaderren ahotsa

Erreferentziak

Kanpo estekak 
 Izarretako Gerrak, IV. Atala: Itxaropen Berria filmaren IMDBko fitxa irakurgai 

Star Wars filmak
George Lucasek zuzendutako filmak
Harrison Fordek antzeztutako filmak
Ameriketako Estatu Batuetako filmak
Jatorrizko soinu banda onenaren Oscar Saria irabazi duten filmak
Jantzi-diseinu onenaren Oscar Saria
Zuzendaritza artistiko onenaren Oscar sariaren irabazleak
Efektu berezi onenen Oscar sariaren irabazleak
Muntatze onenaren Oscar Saria irabazi duten filmak
Soinu edizio onenaren Oscar Saria irabazi duten filmak
Soinu onenaren Oscar Saria irabazi duten filmak
Bikiei buruzko filmak
John Williamsen soinu bandadun filmak
Kultuzko filmak
1977ko filmak
BAFTA film saridunak